**Otázka č. 1:**Pri kamere typ 1 uvádzate rozporuplné parametre, nakoľko pri 2,8mm objektíve a clone f1,0 je uhol pri 4Mpix kamere 109°a nie 112°ktoré požadujete. Budete akceptovať aj uhol 109°?

**Odpoveď č. 1:**

Nejedná sa o rozporuplné parametre, bežne sú dostupné kamery, ktoré obsiahnu pri daných parametroch 112 stupňov, ale uhol 109° budeme akceptovať.

**Otázka č. 2:**
Požadujete hardware alarmový vstup, výstup, prípadne oboje a aký počet. Alebo postačuje softvérové rozhranie?

**Odpoveď č. 2:**

Hlásenie alarmu musí obsahovať NVR – pre Vás VMS tak, aby obsluha, ktorá má dohľad na kamery, mala dané udalosti ihneď na obrazovke s výstrahou.

**Otázka č. 3:**
Kabeláž požadujete "protipožiadne prevedenie" rozumieme správne, že požadujete LSOH kabeláž cať 5E, alebo hovoríte o inej norme?

**Odpoveď č. 3:**

LSOH (Low smoke zero halogen) budú akceptované.

**Otázka č. 4:**
V opise predmetu zákazky používate pojem NVR (network video recorder) ale z opisu vyplýva, že uvažujete skôr nad SW riešením na existujúcom serveri KNSS SR. Rozumieme teda správne, že požadujete softvér (VMS) nainštalovaný na existujúci server?

**Odpoveď č. 4:**

V opise predmetu zákazky je uvedené, že :

Network video recorder (ďalej aj NVR) bude inštalované na serveroch KNSS SR (NVR ako HW zariadenie nie je povolené).

Inštalácia SW komponentov pre Centrálny kamerový systém bude na serveroch KNSS SR (virtualizovaný) – virtualmachine (ďalej aj VM). Zároveň je presne uvedené na akú platformu a architektúru bude realizovaná inštalácia.

Pojem NVR (network video recorder) výlučne neznamená, že sa jedná o samostatné zariadenie. Alebo ak na to existuje norma, prosíme o jej uvedenie. Máme zato, že popis požiadaviek na predmet zákazky uvedený v podkladoch je každopádne jasný a vyčerpávajúci.

**Otázka č. 5:**
Budete akceptovať OS Linux Ubuntu/Debian v LTS verzii?

**Odpoveď č. 5:**

V podkladoch je uvedené : Typ OS i verzia musí byť dlhodobo podporovaná (5 a viac rokov)

Z čoho vyplýva, že napríklad verzia:


spĺňa danú požiadavku a  bude akceptovaná.

**Otázka č. 6:**
Licencie na zabezpečenie plnej funkcionality bez časového obmedzenia na 64 kamier - postačuje licencia na nahrávanie záznamu, alebo je potrebná aj licencia na iné funkcie kamery? (I/O a pod.)? Požadujete aj fail-over licencie?

**Odpoveď č. 6:**

Licencia musí spĺňať všetky funkcionality, ktoré sú požadované v opise tak, aby systém fungoval podľa požiadaviek v opise bez časového obmedzenia. Licencie ktoré popisujete, ak sú potrebné pre plnenie predmetu zákazky podľa požadovaných funkcionalít tak áno. Kamerový systém ako celok musí spĺňať požiadavky popísané v opise predmetu zákazky.

**Otázka č. 7:**
V návrhu na plnenie kritérií nie je žiadna položka na licencie na kamery. Kam máme licencie zahrnúť?

**Odpoveď č. 7:**

Predmet zákazky bude upravený autoremedúrou verejného obstarávateľa a v priebehu dňa 14.10. bude výzva na predloženie ponúk upravená o požiadavky verejného obstarávateľa ktoré vyplynuli z obhliadok. Súčasne bude upravená aj tabuľka kritéria hodnotenia.

**Otázka č. 8:**
V návrhu na plnenie kritérií nie je položka kabeláže, kam máme túto položku zahrnúť?

**Odpoveď č. 8:**

Dtto odpoveď ako v otázke č. 7.

**Otázka č. 9:**
Je zvykom, že pri podobných verejných obstarávaniach výkaz výmer (resp. návrh na plnenie kritérií) obsahuje metráž kabeláže, prípadne v podkladoch uchádzači dostanú pôdorys, aby si vedeli určiť koľko kabeláže bude potrebnej. Žiadame o predloženie pôdorysov, prípadne metráže kabeláže ktorú je potrebné inštalovať. (Rozumieme, že je možné ísť na obhliadku, avšak zo skúsenosti vieme, že na obhliadke nie je možné kvalifikovane zhodnotiť trasu kabeláže a jej metráž.)

**Odpoveď č. 9:**
Verejný obstarávateľ umožnil obhliadku miesta realizácie z dôvodu, aby si každý záujemca mohol pozrieť priestory, v ktorých bude predmet zákazky inštalovaný.

Pôdorysy budú doplnené viď odpoveď č. 7.

Verejný obstarávateľ požaduje predložiť vlastný návrh uchádzača k predmetu zákazky v rozsahu a obsahu podľa Prílohy č. 1 tejto výzvy. Súčasťou ponuky musí byť predložený presný typ kamier, SW riešenia pre NVR a všetkých licencií, ktoré sú súčasťou ponuky.

Nový termín obhliadky miesta realizácie predmetu zákazky je 18.10. 2022.